Γάμος αλά ελληνικά (ταινία, 1964)

Το Γάμος αλά ελληνικά είναι ελληνική κωμική κινηματογραφική ταινία του 1964, σε παραγωγή της εταιρείας Δαμασκηνός - Μιχαηλίδης, σκηνοθεσία Βασίλη Γεωργιάδη και σενάριο Μαρίας Πολενάκη. Πρωταγωνιστούν η Ξένια Καλογεροπούλου και ο Γιώργος Κωνσταντίνου.

 Πλοκή 

Η Μίνα, είναι απόφοιτος της Σχολής Καλών Τεχνών και ονειρεύεται να γίνει μεγάλη ζωγράφος. Ο Πέτρος είναι υπάλληλος σε μια εταιρία. Γνωρίζονται τις Απόκριες, σε έναν αθηναϊκό χορό μεταμφιεσμένων. Εκείνη είναι ντυμένη καλόγρια κι εκείνος αρχαίος Ρωμαίος. Οι δυο νέοι ερωτεύονται, αλλά χάνουν αμέσως τα ίχνη ο ένας του άλλου. Αργότερα θα ξαναβρεθούν, νομίζοντας πως γνωρίζονται για πρώτη φορά και παρά τις αντιρρήσεις των καταπιεστικών μανάδων τους αποφασίζουν να παντρευτούν, χωρίς να υποψιάζονται τι εκπλήξεις τους επιφυλάσσει ο έγγαμος βίος.

Μετά την απόφαση των μανάδων τους καθώς και του αδερφού της Μίνας να εγκατασταθούν στο σπίτι του νιόπαντρου ζευγαριού, ο γάμος τους περνάει κρίση. Όταν τελικά αποφασίζουν να βρουν ένα νέο σπίτι οι δυο τους, νέα προβλήματα προκύπτουν στο ζευγάρι που θα αποφασίσει τελικά να πάρει διαζύγιο. Ένας χρόνος ακριβώς έχει περάσει από εκείνη την πρώτη τους συνάντηση και με την ελπίδα να βρουν και πάλι την αγάπη πηγαίνουν και οι δύο στο ίδιο βραδινό κέντρο με τις στολές που φορούσαν και τότε. Η συνάντησή τους είναι μοιραία.

Διανομή
 Ξένια Καλογεροπούλου ως Μίνα Βέρου
 Γιώργος Κωνσταντίνου ως Πέτρος Βέρος
 Δέσπω Διαμαντίδου ως μητέρα Μίνας
 Σμάρω Στεφανίδου ως μητέρα Πέτρου
 Χάρρυ Κλυνν ως Χάρης, αδελφός Μίνας
 Κατερίνα Γώγου ως Βέρα, φίλη Μίνας
 Βύρων Σεραϊδάρης ως Ιάσων Πλούταρχος
 Τάσος Γιαννόπουλος ως τροχονόμος
 Αριστείδης Χρυσοχόος ως διευθυντής Πέτρου
 Βαγγέλης Καζάν ως προσωπάρχης
 Χριστόφορος Νέζερ ως δικηγόρος
 Βάσος Σεϊτανίδης ως πατέρας Μίνας
 Ρίκα Διαλυνά ως κυρία Παναγιώτου
 Φαίδων Γεωργίτσης ως περαστικός

 Παραγωγή και παραλειπόμενα 
Η ταινία έκανε πρεμιέρα στις 7 Δεκεμβρίου 1964 κόβοντας 301.254 εισιτήρια.

Η ταινία κυκλοφόρησε και σε μορφή DVD στις 7 Αυγούστου 2017.

Στο Γάμος αλά ελληνικά περιέχονται αρκετές σκηνές ανιμέισον επιμελημένες από τον Γιώργο Διζικιρίκη, πρωτοποριακές για την εποχή.

Ανάμεσα στις πολλές ευφυείς ατάκες της ταινίας, είναι αυτή της Μίνας, όταν τελικά ξαναβρίσκει τον Πέτρο ντυμένο Ρωμαίο και πάλι μετά από χρόνια και του λέει: "Γιατί μου το έκρυβες πως ήσουν αυτός που αγαπούσα;"

Σε μια σκηνή της ταινίας Ο καταφερτζής, όπου ο πρωταγωνιστής (Θανάσης Βέγγος) περπατά στους δρόμους της Αθήνας, υπάρχει αναρτημένη μια μεγάλη αφίσα που διαφημίζει το Γάμος αλά ελληνικά.

 Βραβεία 
Για την ερμηνεία της ως Μίνα, η Ξένια Καλογεροπούλου απέσπασε το βραβείο α' γυναικείου ρόλου στο Φεστιβάλ Κινηματογράφου Θεσσαλονίκης 1964.

 Παραπομπές 

 Εξωτερικοί σύνδεσμοι 
 Γάμος αλά ελληνικά στην Ταινιοθήκη της Ελλάδος
 Γάμος αλά ελληνικά στο Cine.gr

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνικές κωμικές ταινίες
Κατηγορία:Ταινίες παραγωγής Δαμασκηνός - Μιχαηλίδης
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Βασίλη Γεωργιάδη
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες βασισμένες σε έργα
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ελληνικές ασπρόμαυρες ταινίες